
Twents 


Van Wikipedia 

Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


't Twents (autoniem Tweants) is 'n grop 
Nedersaksische dialekte gesproke in de Nederlandse 
regio Twente (oostelek Euverijssel) . Same met 't 
Achterhooks is't de veurzetting op Nederlandse groond 
vaan't Wesfaals dialek. Door zien excentrische ligking 
en katholieke verleie is't vaol minder verhollands es't 
Sallands. 't Dialek weurt vrij vaol opgesjreve. 

Tweants: 

■ Tweants 

□ Tweants-Groafschops 



Ligking vaan't Twents (volges Jo Daan) 


Status 


't Twents is sinds 1995 (1996 volges ander bronne) in Nederland erkind, neet op ziechzelf, meh es dialek 
vaan't Nedersaksisch, oonder hoofstok II vaan't Europees Haandves veur Minderheidstaole. Daoveur zaog 
me't meistal es e "Nederlands" dialek. Sommege instanties zien't Twents es 'n taol op ziechzelf; dees visie 
associeert me veural met Ethnologue (taolcode twd). 


Karakteristieke 


Klaanklier 

De klaanklier vaan't Twents versjelt hendeg vaan die vaan de westeleke dialekte en deit aof en touw aon't 
Limburgs dinke. Dat kump doortot dees twie streektaole veur e deil dezelfde klaanke bewaord hobbe. 

Es korte vocaole kint me a, a, e, i, ie o, d, oe en u. De a kump euverein met de Limburgse e, de d klink 
perceis wie in't Limburgs. le en oe kinne ouch laank zien. 














Lang vocaole zien aa, ea, ee, eu, ie, oa, da, oe, oo en uu. le en oe kinne ouch kort zien. Ea klink wie de 
Limburgse ae, oa klink oongeveer wie ao meh get geslotener, 6a kump met ad euverein. 

Zuver diftonge zien au en ei. Ui kump veur in Nederlandse lienwaord. 


Morfologie 

't Twents heet drei geslachte, die zeker zoe dudelek weure oondersjeie es in't Limburgs. Eder geslach heet 
zien eige miervoudsklasse(s), eige lidwaord en eige adjectiefvorm. Zjus wie't Limburgs kint't umlaut in 
verkleinwaord. Werkwaord hobbe in't praesens't typisch Nedersaksisch einheidsmiervoud op -t: weej loopt, 
ie(leu)j loopt, zie loopt. Sterke werkwaord kinne klinkerverkorting in de daarde persoen inkelvoud (en de 
twiede, es't dialek't waordsje doe kint): ik maak, doe maks, hee mak. 

Intern versjelle 


De Twentse dialekte zien oonderein wied vaan uniform, 't Mies aofwiekend is't dialek vaan Vriezenveen. 
Wijer versjelle zien't equivalent veur neet: in't weste vaan Twente zeet me dao neet veur, in't midde en 
ooste nich. De oostelekste dorper (Denekamp, Oldenzaal en umstreke) kinne't waordsje doe, wat in de res 
vaan Twente verdwene is (iej veur "doe" en ieleuj veur "geer"). 

Publicaties 


Dao is't ein en aander in de Twentse taol gepubliceerd, veural vertaolinge vaan stripverhaole en aander 
populair werke. 

■ Jipke en Jannoaken (dip en Janneke) 

■ De beleavenissen van Tuufke -'t Smokweark van Bianca Castafiore (Tintin/Kuifje - Les bijous 
de la Castafiore) 

■ Asterix den Gallier (Asterix de Gallier) 

Cabaretier Herman Linkers publiceert ouch Twentstaoleg en brach zien mies recente shows in twie 
taolversies oet. Finkers is ouch betrokke bij de hiel populaire regiosoap Van jonge leu en oale groond 
("Euver jong lui en awwe groond"), die in 2005 begos bij TV Cost en intosse bij vaol ander umrope 
(inclusief de nationaol televisie) te zien is (gewees). 

Extern links 


■ Twentse artikele op de Nedersaksische Wikipedia 

■ Kreenk veur de Twentse sproak (http://www.twentsesproak.nl/) 

■ Online Twentsen dictionair (http://members.home.nl/dialexicon/) 

■ Ethnologue euver't Twents (http://www.ethnologue.com/showJanguage.asp?code=twd) 

■ De Verlore Zoon in't Oldenzaals (http://www.meertens.nl/books/winkler/oldenzaal.html) 

